Diari Oficial de la Generalitat Valenciana


Sumari del DOGV 4475, del 07-04-2003 (2003/3435)

Informació pública de les bases per a la provisió de huit places de peons del servici de la plantilla de personal laboral fix de l'Ajuntament de Benifaió.
----------------------------------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3435


Data del document
:   03-03-2003

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * peó
    * administració local
    * concurs administratiu

Informació pública de les bases per a la provisió de huit places de peons del servici de la plantilla de personal laboral fix de l'Ajuntament de Benifaió. [2003/S3435]
  
La Comissió de Govern, en sessió celebrada el dia 21 de febrer del 2003, va acordar aprovar les següents:
  
Bases per a la provisió de huit places de peons de servicis de la plantilla de personal laboral fix de l'Ajuntament de Benifaió.
  
Primera. Objecte, denominació i característiques de les places que es convoquen
  
L'objecte de la present convocatòria és la provisió de huit places de peons de servicis, vacants en la plantilla de personal laboral fix de l'Ajuntament de Benifaió i que figuren en l'oferta d'ocupació pública d'este ajuntament de 2002 (BOE núm. 282, de data 25.11.2002).
  
Segona. Sistema de selecció
  
El sistema de selecció serà el de concurs oposició lliure.
  
Tercera. Dotació de les places
  
La dotació de les places consistirà en les retribucions mensuals brutes de 908,92 euros, desglossades en el sou base corresponent al grup E, en la quantia que establisca la Llei de Pressupostos Generals de l'Estat, i respecte de les retribucions complementàries, complement de destí del nivell 10 i 222,90 euros pel complement específic, segons imports previstos per al pressupost municipal de l'any 2003.
  
Quarta. Jornada de treball i funcions
  
La jornada de treball i el règim d'horaris serà l'estipulat per al personal pertanyent a la brigada d'obres d'esta corporació, segons la legislació vigent i el Conveni del Personal Laboral aprovat en data 25 de setembre del 2001.
  
No obstant això, la corporació es reserva la facultat d'establir en l'horari modificacions que es consideren necessàries per al millor acompliment del servici, segons les necessitats que sorgisquen, respectant, en tot cas, les normes legals aplicables a la jornada de treball.
  
Les funcions genèriques seran les pròpies de la categoria professional i en concret les següents:
  
1.2 Neteja viària.
  
1.3 Treballs de jardineria.
  
1.4 Manteniment senyalització viària.
  
1.5 Preparació escenaris i col·locació de cadires en festejos.
  
1.6 Altres que puguen ser fixades per a la brigada d'obres i que es contemplen en la relació de llocs de treball.
  
No obstant això, a més de les funcions genèriques, s'assignaran funcions específiques per a tres llocs de treball concrets:
  
a) Peó-tractorista, per a la realització de tasques que requerisquen la utilització de tractor.
  
b) Peó-conductor de vehicle per a la neteja viària.
  
c) Peó-jardiner-soterrador (substitució del conserge del cementeri-soterrador).
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits referits a l'últim dia de presentació d'instàncies:
  
a) Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida en el tractat constitutiu de la Comunitat Europea.
  
b) Tindre complits 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.
  
c) Estar en possessió del títol de Certificat d'Escolaritat, o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant mitjançant certificat expedit a l'efecte per l'administració competent en cada cas.
  
d) No patir cap malaltia o defecte físic que impedisca l'acompliment de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant dictamen expedit, en data posterior a la publicació de les presents bases en el Butlletí Oficial de la Província de València i amb anterioritat a l'inici de les proves selectives, per un equip multiprofesional competent, conforme al que establix l'article 38.3 de la Llei 13/1982, de 7 d'abril.
  
e) No haver sigut separat mitjançant expedient disciplinari de l'administració de l'estat, de les comunitats autònomes, o de les entitats locals, ni trobar-se inhabilitat penalment per a l'exercici de funcions públiques.
  
Els aspirants que resulten seleccionats se sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies sol·licitant prendre part en la present convocatòria es dirigiran a l'alcalde president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre de Règim Jurídic de les Administracions Públiques i del Procediment Administratiu Comú, i podran utilitzar la instància model que es facilitarà en les oficines municipals situades en la plaça de l'Ajuntament, núm. 15, planta segona, de 09.00 a 14.00 hores, durant el termini de 20 dies naturals comptats a partir del següent de la publicació d'esta convocatòria en el Boletín Oficial del Estado.
  
A la instància s'acompanyarà:
  
- Fotocòpia compulsada del document nacional d'identitat.
  
- Còpia de l'ingrés de l'autoliquidació corresponent a la taxa per concurrència a les proves selectives que ascendix a la quantitat de 12,02 euros.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies reunir totes i cadascuna de les condicions exigides en la base sisena, referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. Dita resolució únicament es publicarà en el tauler d'edictes de l'Ajuntament, indicarà el termini de 10 dies per a esmena de defectes pels aspirants exclosos.
  
Així mateix, en el dit termini es podrà presentar qualsevol reclamació pertinent pels interessats.
  
La publicació de la dita resolució serà determinant dels terminis a efectes de possibles impugnacions o recursos.
  
Els errors de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En un altre cas resoltes les reclamacions i esmenes, es donarà publicitat d'això a través de la publicació en el tauler d'edictes de l'Ajuntament o notificant individualment als directament afectats.
  
No obstant això, si per error material o una altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'este, mitjançant còpia de la sol·licitud segellada en l'oficina receptora i justificant del pagament dels drets d'examen, a proposta del tribunal reunit a l'efecte amb anterioritat a l'inici del primer exercici i ho farà constar en acta i s'elevarà a l'Alcaldia que resoldrà definitivament sobre l'admissió o exclusió cosa que comunicarà al tribunal perquè tinga coneixement i efectes oportuns, i es notificarà als interessats, i quedarà sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.
  
Huitena. Tribunal
  
El tribunal cridat a la selecció estarà constituït pels següents membres amb veu i vot:
  
- President: el de la corporació o membre de la mateixa en qui delegue.
  
- Secretari: el secretari general de la corporació o funcionari de la mateixa en qui delegue.
  
- Vocals:
  
· Un representant de l'administració del Consell designat per la Conselleria de Justícia i Administracions Públiques.
  
· Un funcionari de carrera o personal laboral fix de l'Ajuntament amb titulació igual o superior a la requerida per a les places que es convoquen anomenat pel president de la corporació.
  
· L'aparellador municipal d'este ajuntament.
  
· Un representant del personal de l'Ajuntament de titulació igual o superior a la requerida per a la plaça que es convoca, designat pels delegats de personal laboral de l'Ajuntament.
  
· Un representant designat per la Comissió Negociadora del Personal Laboral, de titulació igual o superior a la requerida per a la plaça que es convoca.
  
La designació dels membres del tribunal inclourà la dels respectius suplents.
  
Als efectes del que establix l'annex IV del Real Decret 462/2002, de 24 de maig, el tribunal que actue en esta prova selectiva tindrà la categoria 3a de les recollides en este. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i caldrà, en tot cas, la del president i del secretari o dels qui els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellaren, el tribunal per mitjà del seu president podrà disposar de la incorporació a este amb caràcter temporal d'assessors per a col·laborar en el desenvolupament del procés selectiu sota la direcció del tribunal els quals tindran la consideració de vocals. El seu nomenament, si s'escau, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, i resoldrà, en cas d'empat, el vot de qui actue com a president.
  
Els membres del tribunal podran ser recusats pels aspirants de conformitat amb el que establix l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de les proves selectives s'anunciaran en la publicació de la resolució, que aprove la llista d'admesos i exclosos, a què es referix la base setena.
  
Deu. Orde d'intervenció dels aspirants. Identificació
  
Els aspirants seran convocats per a cada exercici en crida única. Excepte casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, i quedarà en conseqüència, exclòs, del procediment selectiu.
  
L'orde d'intervenció dels aspirants en aquells exercicis que no es poden realitzar conjuntament, es determinarà per l'orde alfabètic dels cognoms d'estos.
  
El tribunal podrà requerir en qualsevol moment als aspirants que acrediten la seua identitat, i amb esta finalitat hauran d'anar proveïts del document nacional d'identitat.
  
Onze. Relació d'aprovats en la fase d'oposició i presentació dels mèrits a valorar en la fase de concurs
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, els quals hauran de presentar en sobre tancat i amb la corresponent llegenda identificadora, en el termini de 10 dies hàbils, la documentació acreditativa dels mèrits a valorar en la fase de concurs.
  
Dotze. Relació definitiva d'aprovats i constitució de borsa de treball
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per la seua orde de puntuació total, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació. Resoltes les possibles al·legacions i esmenes, el tribunal farà pública la relació definitiva d'aspirants aprovats, si els hi haguera, per rigorós orde de puntuació aconseguida, i elevarà la dita relació a l'Alcaldia Presidència, i també li remetrà l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
El tribunal proposarà la provisió dels llocs de treball de peó-tractorista, peó-conductor de vehicle de neteja viària i peó-jardiner-soterrador, segons la tinença dels títols de capacitació oportuns, així com la idoneïtat per a l'acompliment del lloc constatada en el desenvolupament de l'entrevista personal.
  
No obstant això, els aspirants que hagen superat els exercicis de l'oposició i no siguen seleccionats per a ser contractats, formaran una borsa de treball de peons en previsió de possibles contingències, vacants, baixes, etc. , en la qual les crides es portaran a terme per orde de puntuació.
  
Els integrants de la borsa seran cridats per rigorós orde de puntuació. No obstant això, la renúncia al nomenament per a cobrir un lloc de treball, en qualsevol de les crides, implicarà el passament a l'últim lloc de la borsa de treball d'aquell que haguera desistit.
  
En cas de finalitzar la vigència del contracte sense completar el període d'un any de servicis, el personal contractat podrà obtindre un altre o altres successius fins a completar l'esmentat període. Finalitzada la vigència del contracte i una vegada aconseguit o superat el dit període d'un any, no es podrà obtindre nou contracte fins que no s'haja esgotat la llista i, si és procedent, li corresponguera novament per torn.
  
La present borsa anul·la les constituïdes anteriorment de la mateixa especialitat i tindrà una vigència de tres anys des de la seua formació.
  
Tretze. Presentació de documents
  
Els aspirants proposats pel tribunal, hauran d'aportar davant de la corporació dins del termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:
  
- Certificat de naixement.
  
- Fotocòpia del document nacional d'identitat acompanyada de l'original per a la seua compulsa.
  
- Certificat mèdic oficial acreditatiu de no patir cap malaltia o defecte físic que li impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servici de l'estat, comunitats autònomes, o administració local, ni trobar-se inhabilitat penalment per a l'exercici de funcions públiques.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se sotmés en causa d'incompatibilitat o incapacitat.
  
Els aspirants proposats que tinguen la condició de funcionaris de carrera, o de personal laboral al servici d'este ajuntament, quedaran exempts de justificar documentalment les condicions generals a què es referix la base cinquena que ja hagueren sigut provades per a obtindre el seu anterior nomenament o la subscripció de contracte laboral. En el primer supòsit, s'haurà de presentar original i fotocòpia per a compulsar el nomenament com a funcionaris de carrera i títol acadèmic exigit.
  
Els que dins del termini indicat i excepte cas de força major, no presentaren la documentació no podran subscriure el corresponent contracte laboral, i serà invalidada l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat que poguera haver incorregut per falsedat en la instància.
  
En el cas que l'aspirant fora exclòs per no-presentació o falsedat en la documentació, així com en els supòsits d'incompareixença o renúncia a la contractació, el tribunal podrà proposar addicionalment la inclusió, en el mateix nombre dels exclosos a aquells que havent superat les proves estiguen fora pel límit establit en la base primera.
  
Catorze. Contractació i període de prova
  
Complits els requisits precedents, i en el termini de 20 dies, se subscriurà contracte laboral de duració indeterminada amb els aspirants proposats, segons el que establix l'article 14 de l'Estatut dels Treballadors.
  
Els aspirants proposats que no hagen exercit les mateixes funcions sota qualsevol modalitat de contractació laboral, hauran de superar un període de prova de dos mesos, de conformitat amb el que disposa l'article 14 de l'Estatut dels Treballadors.
  
Per a l'avaluació del treball realitzat durant el període de prova es constituirà una comissió d'avaluació composta pel president, la secretària i l'aparellador municipal, com a membres del tribunal qualificador, la qual es reunirà a l'acabament del període de prova a fi de proposar a l'Alcaldia la continuïtat o la rescissió dels contractes dels aspirants aprovats. En el cas de no proposar-se la rescissió del contracte s'entendrà que el contingut de la proposta és la continuïtat.
  
La proposta de rescissió del contracte, si és procedent, s'haurà de justificar en la falta de capacitat per a l'acompliment del lloc de treball manifestada per rendiment insuficient i que impedisca realitzar amb eficàcia les funcions atribuïdes al lloc. Esta proposta de rescissió es comunicarà a l'Alcaldia, la qual donarà trasllat de la mateixa als delegats de personal laboral a fi de que evacuen informe, si ho consideren oportú. A la vista del citat informe, si és emés, l'Alcaldia adoptarà la resolució corresponent.
  
Quinze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.
  
Setze. Normativa i recursos
  
La convocatòria es regirà, en allò no previst per estes bases, pel que establix la Llei 7/1985, de 2 d'abril; Real Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1985, pel qual s'aprova el Text Refós de la Llei de la Funció Pública Valenciana; Real Decret 896/1991, de 7 de juny; Decret 33/1999, de 9 de març del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'Aplicació de la Llei de Funció Pública Valenciana; Real Decret 364/1995, de 10 de març, i la resta de disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Dèsset. Publicitat
  
Les presents bases es publicaran en el tauler d'anuncis municipal, en el Butlletí Oficial de la Província de València i en el Diari Oficial de la Generalitat Valenciana, i l'extracte de la convocatòria en el Boletín Oficial del Estado.
  
Díhuit. Fase de concurs
  
Consistent en la valoració dels mèrits degudament al·legats, d'acord amb la següent puntuació:
  
1. Experiència professional. Es valorarà globalment amb un màxim de 10 punts.
  
1.1 Experiència professional específica: es valorarà en funció del temps treballat en l'administració pública, en llocs de treball com a funcionari o en règim laboral en la categoria de peó o superior, a raó de 2 punts per cada any complet de servici. Este apartat es valorarà amb un màxim de 10 punts.
  
1.2 Experiència professional com a peó: es valorarà en funció del temps treballat en empreses privades en llocs de treball en la categoria de peó o superior, a raó d'1 punt per cada any complet de servici. Este apartat es valorarà amb un màxim de 5 punts.
  
Només seran tinguts en compte els certificats de servicis prestats en entitats privades, si en ells estan clarament identificats el nom i cognoms i el càrrec de la persona que els firma, i a més consta una direcció i número de telèfon de l'entitat emissora dels mateixos.
  
2. Aptituds per al lloc de treball.
  
Cursos de formació i perfeccionament específics. Es valoraran fins a un màxim d'1 punt els cursos de formació i perfeccionament específics, relacionats directament amb la plaça convocada.
  
La valoració de cada curs i titulació de formació professional s'efectuarà en funció de la seua duració, d'acord amb la següent escala:
  
1.1 De 50 o més hores: 1 punt.
  
1.2 De 25 o més hores: 0,50 punts.
  
1.3 De 15 o més hores: 0,15 punts.
  
Només seran tinguts en compte els mèrits al·legats documentalment mitjançant original o còpia autenticada.
  
3. Entrevista. Es valorarà fins a un màxim de 3 punts l'entrevista realitzada pel tribunal qualificador amb cadascun dels aspirants a fi d'apreciar els coneixements sobre les funcions a desenvolupar en les places que són objecte d'esta convocatòria. L'entrevista tindrà una duració màxima de 10 minuts i també podrà versar sobre els aspectes que el tribunal desitge aprofundir del curriculum vitae de l'aspirant.
  
Dènou. Exercicis de l'oposició
  
Els aspirants hauran de superar dos exercicis:
  
Primer exercici. Obligatori i eliminatori: consistirà en la contestació d'un qüestionari de preguntes curtes o tipus test, relacionades amb les matèries que componen el temari de l'oposició, en el temps màxim de 30 minuts.
  
Segon exercici. Obligatori i eliminatori. Consistirà en la realització d'una prova pràctica, que podrà descompondre's en diversos supòsits, referida a les tasques pròpies dels llocs de treball genèrics objecte de la present convocatòria, a desenvolupar en el temps màxim que estipule el tribunal qualificador.
  
Vint. Qualificació dels exercicis
  
Cadascun dels exercicis es qualificarà de zero a deu punts i caldrà obtindre, per a superar-los, un mínim de cinc punts.
  
La puntuació final s'obtindrà sumant les puntuacions obtingudes en cadascun dels dos exercicis.
  
Vint-i-una. Qualificació definitiva
  
La puntuació final s'obtindrà sumant les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs valga per a poder superar la fase d'oposició.
  
En els supòsits de puntuacions iguals, els empats es dirimiran atenent a la major puntuació obtinguda en la fase d'oposició i si persistix l'empat este es dirimirà per la major puntuació aconseguida en els distints apartats del barem del concurs, pel mateix orde en què figuren relacionats.
  
Annex. Programa temari
  
Tema 1. Organització municipal. L'Ajuntament Ple. L'alcalde. La Comissió de Govern. Les comissions informatives.
  
Tema 2. Servicis i dependències municipals: ubicació, funcions i activitats que s'exercixen.
  
Tema 3. El personal al servici de les corporacions locals. El personal laboral.
  
Tema 4. Seguretat i higiene en el treball: prevenció de riscos laborals. Elements de seguretat.
  
Tema 5. Manteniment i conservació de dependències públiques municipals: avaries més freqüents i la seua reparació.
  
Tema 6. El control dels subministraments: aigües, llum, gasoil.
  
Tema 7. Nocions d'obra.
  
Tema 8. Nocions de jardineria.
  
Tema 9. Nocions de fontaneria.
  
Tema 10. Nocions d'electricitat.
  
Tema 11. Nocions de fusteria.